laion/Wikipedia-Exotic huggingface dataset:
פין רון

פין רון (בנורווגית: Finn Ronne ‏ 20 בדצמבר 1899 - 12 בינואר 1980) היה חוקר אנטארקטיקה אמריקאי יליד נורווגיה. פין רון נולד בהורטן, מחוז וסטפולד, נורווגיה. אביו, מרטין רון, היה חוקר קטבים והשתתף במשלחתו המוצלחת של רואלד אמונדסן לקוטב הדרומי. רון למד הנדסה בקולג' הטכני של הורטן. בשנת 1923 היגר פין רון לארצות הברית והתאזרח שם ב-1929. אחרי שעבד כמה שנים בחברת וסטינגהאוס למוצרי אלקטרוניקה, השתתף בשתיים מן המשלחות של ריצ'רד בירד לקוטב הדרומי, וב-1939 שירת כקצין מבצעים של בירד ועזר לגלות אלף שש-מאות ק"מ של קו חוף חדש. פין רון היה בקבוצה שנשלחה לאתר מקום מתאים על מדף הקרח רוס לצריף, שבו נועד בירד לעשות את החורף ביחידות. במשלחת של בירד, ניתן לפין רון הדרגש שבו ישן אביו במשלחת בירד בשנת 1928, ובו התגלתה הכתובת "פין רון" חרותה בתחתית הדרגש שמעליו. מרטין רון שיער כבר אז, שמבין ילדיו, יהיה זה פין שימשיך את דרכו בחקר אנטארקטיקה. לאחר שירות של שנים אחדות בצי ארצות הברית, שבו הגיע לדרגת קפטן, חזר רון לאנטארקטיקה בשנות ה-40' בראש משלחת רון לחקר אנטארקטיקה, בתמיכת החברה הגאוגרפית האמריקאית. המשלחת מיפתה וחקרה בשנים 1946–1948 את קו החוף של ים ודל והשיגה מספר שיאים קוטביים. רון כיסה 5,760 ק"מ במגלשי סקי ומזחלת רתומה לכלבים - יותר מכל חוקר אחר בהיסטוריה. אשתו אדית רון התלוותה אליו במשלחת זו, בתפקיד "היסטוריונית וכתבת לברית העיתונות של צפון אמריקה". היא ואשת הנווט הראשי, ג'ני דרלינגטון, היו הנשים הראשונות שחרפו באנטארקטיקה. בשנות ה-50' ארגן הצי את מבצע דיפ פריז להשלמת מיפוי אנטארקטיקה ולהקמת מרכזים למחקר מדעי. רון התמנה למנהיג המדעי והצבאי של בסיס ים ודל. בשנות חייו כתב כמה ספרים על אנטארקטיקה ומספר רב של מאמרים על חקר היבשת. הוא קיבל שלוש מדליות ומספר רב של אותות כבוד צבאיים על שירות, על מחקר גאוגרפי ועל קידום המדע. מלך נורווגיה העניק לו את מדליית אולב הקדוש. לאחר מותו בשנת 1980, בבתסדה, מרילנד, נקבר רון בחלקה 2 של בית הקברות הלאומי ארלינגטון. מועדון חוקרי השטח מעניק את הפרס להנצחת פין רון לאדם שהצטיין בהישגיו במחקר שטח קוטבי, המאפיין בצורה הטובה ביותר את רוח החוקר פין רון. Antarctic Conquest (1949) (with L. Sprague de Camp, uncredited Antarctic Command (1958) Ronne Expedition to Antarctica (1970) Antarctica, My Destiny (1979) מדיה וקבצים בנושא פין רון בוויקישיתוף בית הקברות ארלינגטון, ביוגרפיה של פין רון פין רון, באתר אנציקלופדיה בריטניקה (באנגלית) פין רון, באתר "Find a Grave" (באנגלית) Martin Rønne (Fram Museum) מוזיאון פראם, גיבורי הקוטב, מרטין רון 19 ביולי 2011 "בדד", ריצ'רד בירד בית הקברות ארלינגטון, ביוגרפיה של פין רון The Finn Ronne Memorial Award (The Explorers Club) "הפרס להנצחת פין רון" (מועדון חוקרי השטח) 13 באוקטובר 2009
פול המילטון

פול המילטון (באנגלית: Paul Hamilton;‏ 16 באוקטובר 1762 – 30 ביוני 1816) היה מזכיר הצי השלישי של ארצות הברית ומושל קרוליינה הדרומית ה-42. פול המילטון נולד ב-16 באוקטובר 1762 בסיינט פול שבקרוליינה הדרומית. בגיל 16 הוא הפסיק את לימודיו בבית הספר בשל בעיות כלכליות. במהלך מלחמת העצמאות של ארצות הברית הוא שירת בתפקידים צבאיים בדרום ולחם תחת פיקודו של גנרל פרנסיס מריון. הוא השתתף בכיבוש פורט בלפור תחת פיקודו של קולונל ויליאם הרדן. לאחר המלחמה הוא היה לבעל מטעים ודמות ציבורית. הוא שימש במגוון תפקידים ציבוריים בקרוליינה דרומית, כולל חבר בית הנבחרים של המדינה (1787) וחבר הסנאט שלה (1794), מבקר המדינה (1800) והמושל ה-42 שלה (1806-1804). ב-1809 בחר הנשיא ג'יימס מדיסון בהמילטון לתפקיד מזכיר הצי של ארצות הברית. תקופת כהונתו בתפקיד זה כללה את החודשים הראשונים של מלחמת 1812, שבמהלכם נחל צי ארצות הברית הקטן כמה ניצחונות ראויים לציון על הצי המלכותי הבריטי. המילטון היה תומך במוכנות צבאית, במיוחד בהקמתם של ביצורי חוף. אף על פי שהוא רצה לחזק את הצי, הוא נתקל בקונגרס עוין ובנשיא שהיה אדיש לדעותיו. עם זאת, הוא היה אחראי להעברתו של "חוק בתי החולים הימיים של 1811". בסוף שנת 1812 התפטר המילטון מתפקידו ושב לקרוליינה הדרומית. פול המילטון נפטר ב-30 ביוני 1816 בביופרט שבקרוליינה הדרומית. צי ארצות הברית הנציח את שמו באניית סקונר שהייתה בשירות בתחילת המאה ה-19 ובשלוש משחתות ובאונית ליברטי אחת שהיו פעילות במהלך המאה ה-20. בג'ורג'יה קיימת עיירה הנושאת את שמו. מדיה וקבצים בנושא פול המילטון בוויקישיתוף SCIway Biography of Paul Hamilton NGA Biography of Paul Hamilton פול המילטון, באתר "Find a Grave" (באנגלית) Gannett, Henry (1905). The Origin of Certain Place Names in the United States. Govt. Print. Off. p. 148.
Cara Mia

"Cara Mia" (בעברית: "יקירתי") הוא שיר פופולרי משנת 1954, שהגיע למקום הראשון במצעד הפזמונים הבריטי, ולמקום ה-10 במצעד האמריקני. הלהיט בביצועו של הזמר האנגלי דייוויד ויטפילד הגיע למעמד של תקליט זהב. ב-1965 הקליטו את השיר להקת ג'יי והאמריקאים, והגרסה שלהם הגיעה למקום הרביעי במצעד האמריקני. השיר בביצוע ג'יי והאמריקאים נכנס גם למצעד בהולנד כשיצא מחדש ב-1980. שם השיר באיטלקית, ומשמעותו "יקירה שלי". הזמר האנגלי דייוויד ויטפילד הקליט לראשונה את השיר בשנת 1954 עם תזמורת מנטובאני. הסינגל נכנס מצעדי הפזמונים בארצות הברית, ובממלכה המאוחדת היה התקליט הראשון ששהה במשך 10 שבועות ברציפות במקום הראשון במצעד הסינגלים הבריטי. השיר בביצוע ויטפילד היה אחד התקליטים הנמכרים ביותר בתקופה שלפני מוזיקת הרוק. התקליט נמכר ביותר משלושה וחצי מיליון עותקים ברחבי העולם, והגיע לעשרת הגדולים בארצות הברית. הקרדיט לכתיבת השיר ניתן לטוליו טרפאני (שם העט של הפזמונאי והמעבד מנטובאני) ולי לאנג (באני לואיס, המפיק המוזיקלי של ויטפילד). ג'יי והאמריקאים חוסה קאררס ריצ'רד קליידרמן – נכלל באלבומו "Love Songs of the World" (משנת 1986). הלן פורסט – סינגל משנת 1954. מריו דל מונקו (עם מנטובאני ותזמורתו) גורדון מקריי – סינגל משנת 1954. זמרי ג'וני מאן ג'וזף לוק ג'יימי מורי פרנק פאטרסון ג'ין פיטני – באלבומו "Golden Greats" (משנת 1967). ג'ק פלייס The Raes ניקולאי וולקוף סלים ויטמן – באלבומו "Red River Valley" (מ-1977) פול דליקטו ג'ין אמונס קלאודיו אראיה דני צ'יליאן מידע על היצירה "Cara Mia" באתר מיוזיק בריינז גרסאות נוספות ל"Cara Mia" באתר SecondHandSongs Rice, Jo (1982). The Guinness Book of 500 Number One Hits (1st ed.). Enfield, Middlesex: Guinness Superlatives Ltd. p. 14. ISBN 0-85112-250-7. "Discogs.com". Discogs.com. נבדק ב-16 בפברואר 2018. {{cite web}}: (עזרה) "45worlds.com". 45worlds.com. נבדק ב-16 בפברואר 2018. {{cite web}}: (עזרה) "45cat.com". 45cat.com. נבדק ב-16 בפברואר 2018. {{cite web}}: (עזרה) "Discogs.com". Discogs.com. נבדק ב-16 בפברואר 2018. {{cite web}}: (עזרה)
אפס לאחד

אפס לאחד: הערות על סטארט-אפים (אנגלית: Zero to One) או כיצד לבנות את העתיד הוא ספר משנת 2014 של היזם והמשקיע האמריקני פיטר ת'יל שכתב יחד עם בלייק מאסטרס. הספר מאפס לאחד הוא גרסה מרוכזת ומעודכנת של סט פופולרי ביותר של הערות מקוונות שנלקחו על ידי מאסטרס לטובת הקורס CS183 אודות סטארט-אפים, כפי שלימד אותו פיטר ת'יל באוניברסיטת סטנפורד באביב 2012. כדי לקדם את הספר, פיטר ת'יל שלח את הציוץ הראשון שלו אי פעם ב־8 בספטמבר 2014, מחשבון טוויטר שהיה רדום במשך שנים. הוא התראיין גם לאלכסיה בונטסוס (אנ') מאתר TechCrunch. ב־11 בספטמבר, פיטר ת'יל הופיע בתוכנית "שאל אותי כל דבר" באתר Reddit. ב־13 בספטמבר הופיע פיטר ת'יל ב- NPR עם המארח ווייד גודווין (אנ') כדי לדון על הספר. בכתב העת The Atlantic, מתאר דרק תומסון (Derek Thomson ) את ספרו של פיטר ת'יל כספר העסקים הטוב ביותר שקרא אי פעם. במאמר הביקורת שלו הוא כתב: "ספרו החדש של פיטר ת'יל, אפס לאחד, מאיר כמו "קרן לייזר". זהו ספר לימוד עצמי ליזמים, מפוצץ ברומידים ועתיד זורח שרק סטארט-אפים יכולים לבנות. אבל הרבה מעבר לכך, זהו גם ביטוי עמוק של קפיטליזם והצלחתו בכלכלת המאה ה -21 וזה מפתיע בצורה נפלאה עד כמה הספר אפס לאחד מוגש בפשטות לכל קורא. בקושי 200 עמודים, אשר מוארים על ידי פרוזה ברורה ופוריות מפוארת. השבועון Publishers Weekly (אנ') כתב על הספר: "פיטר ת'יל הצליח להעביר בפשטות כיצד להקים עסק מצליח, אך יחד עם זאת הדיון מופשט מכדי להפוך לסטיב ג'ובס הבא. בנובמבר 2014 סקר טימוטי בי לי (Timothy B. Lee) את הספר לווקס (Vox), וכתב שלמרות שבספרו של ת'יל היו כמה עצות טובות, הוא גרם לעצות להישמע יותר סותרות ממה שהיו באמת, לא סיפק עצות קונקרטיות והעלה כמה טענות מפוקפקות. בכתב העת The new Atlantis, משווה ג'יימס פולוס (James Poulos) את פיטר ת'יל לפרידריך ניטשה ומכנה את ת'יל, "הפוליטיקאי ותיאורתן מכל הכוכבים", אתר האינטרנט הרשמי של אפס לאחד Zero To One" by Peter Thiel - VIDEO BOOK SUMMARY CS183. Carmel DeAmicis, Peter Thiel sends his first ever tweet, gigaom.com, ‏2014-09-08 (באנגלית) Binary Truths with Peter Thiel | Disrupt SF 2014, נבדק ב-2020-02-12 Alison Griswold, Peter Thiel Reveals His Favorite Rap Artist and More in a Reddit AMA, Slate Magazine, ‏2014-09-11 (באנגלית) Peter Thiel goes after net neutrality, Uber, Bitcoin, and Hollywood (in 4 quotes), VentureBeat, ‏2014-09-11 (באנגלית) Peter Thiel In 'Zero To One': How To Develop The Developed World, NPR.org (באנגלית) Derek Thompson, Peter Thiel's Zero to One Might Be the Best Business Book I've Read, The Atlantic, ‏2014-09-25 (באנגלית) Competing to Conform, The New Atlantis
תקליטי יהלום

תקליטי יהלום (באנגלית: Yahalom Records) היא חברת תקליטים ישראלית עצמאית, המתמחה בייצוג והפצה של תוכני מוזיקה בניו מדיה. החברה עובדת בשיתוף פעולה עם חברת הליקון. החברה מייצגת ומפיצה מוזיקה של אמנים ישראלים שונים כגון ג'יין בורדו, רונה קינן, אלון עדר, איה זהבי פייגלין ועוד. החברה הוקמה על ידי גלעד אדמוני ושרון ארביב בשנת 2018. רונה קינן עטר מיינר איה זהבי פייגלין אלון עדר יסמין מועלם ג'יין בורדו עידו מימון דניאלה ספקטור דניאל רובין דוד שאול טהר שפי ערוץ הכיבוד Yahalom records | תקליטי יהלום, באתר Yahalom | יהלום ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
Better (שיר של עדן אלנה)

Better (בעברית: טוב יותר) הוא סינגל שהוקלט על ידי הזמרת הישראלית עדן אלנה. השיר יצא לאור ב-10 בדצמבר 2018, על ידי חברות התקליטים ארומה מיוזיק ואן אם סי יונייטד. השיר נכתב והולחן על ידי ג'וני גולדשטיין ורומאו טסטה והופק על ידי גולדשטיין, השיר בסגנון הרית'ם אנד בלוז. בסמוך לצאתו כסינגל, עלה השיר לרשת הזרמת המדיה ספוטיפיי. הסינגל עצמו זכה לסיקור מיוסי חרסונסקי אשר ציין את השיר בחיוב והעניק לו ארבעה כוכבי זהב וחצי מתוך חמישה. הווידאו קליפ המלא שיצא עבור השיר, בוים על ידי ברק בכור והועלה לערוץ היוטיוב של עדן אלנה ב-10 בדצמבר 2018. בקליפ ניתן לראות את אלנה יוצאת מלימוזינת פאר, נפגשת עם בחור על צל ירח ושרה עם מיקרופון על רקע הירח בשמלה קצרה את השיר. סרטון השיר "Better" באתר יוטיוב מילות השיר "Better" באתר שירונט עדן אלנה – Better, באתר חדשות 13, 10 בדצמבר 2018 יובל אראל‏, Better, בבלוג של יובל אראל, מגזין מוזיקה ותרבות, 10 בדצמבר 2018 עדן אלנה - Better, באתר ‏מאקו‏, 10 בדצמבר 2018 Better, נבדק ב-2020-02-07 יוסי חרסונסקי, עדן, Better, באתר יוסמיוסיק Eden - Better (Prod. by Johnny Goldstein), נבדק ב-2020-02-07
When It Comes to You

When It Comes to You (בעברית: כשזה בא אליך) הוא סינגל שהוקלט על ידי הזמרת הישראלית עדן אלנה. השיר יצא לאור ב-26 במרץ 2019, על ידי חברות התקליטים ארומה מיוזיק ואן אם סי יונייטד. השיר הופק על ידי ג'וליאן בונטה ונכתב על ידי סטף ג'ונס, קליאו טייג, אנדרו האס, איאן פרנצינו. השיר הוא בסגנון הפופ. הסינגל עצמו זכה לסיקור מיוסי חרסונסקי אשר ציין את השיר לחיוב והעניק לו ארבעה כוכבי זהב מתוך חמישה. טרם יצא הווידאו קליפ המלא של השיר, העלתה אלנה לערוץ היוטיוב שלה ב-26 במרץ 2019, את האודיו הרשמי של השיר. האודיו מציג בתוכו את עטיפתו של הסינגל, ואף את מילותיו של השיר. סרטון השיר "When It Comes to You" באתר יוטיוב מידע על הרצועה "When It Comes to You" באתר ספוטיפיי דודי פטימר, ‏איפה אקס פקטור? עדן אלנה מנסה לפרוץ עם מפיק-על בינלאומי ומפספסת, באתר מעריב אונליין, 26 במרץ 2019 סטף ג'ונס, קליאו טייג, אנדרו האס, איאן פרנצינו When It Comes To You, נבדק ב-2020-02-07 יוסי חרסונסקי, Eden, When It Comes To You, יוסמיוסיק Eden - When It Comes to You, נבדק ב-2020-02-07
יניצ'ר (סרט)

יניצ'ר (ברוסית: Яныча́р; בעבר נקראה השבוי הרוסי, Русский пленник) הוא סדרה היסטורית רוסית שהופקה על ידי חברת הסרטים Mars Media, שצילומיה החלו בקיץ 2019, עבור ערוץ 1 הרוסי שהקרין את הסדרה במהלך 2022. עלילת הסדרה מתרחשת בשלהי המאה ה-16 המאוחרת - ראשית המאה ה-17. הדמות הראשית היא רוסי שמוצא את עצמו בעבדות עותמאנית. בין הדמויות בסדרה שמופיעות: הצאר פיודור איוואנוביץ', בוריס גודונוב, והדיפלומט דנילו איסלנייב. צילומי הסדרה החלו ב-10 באוגוסט 2019 בטורקיה. לתפקיד הבמאי מונה איוון שורכובצקי, כאת התפקיד הראשי גילם איליה מלקוב. הסדרה, שכוללת 12 פרקים, תשודר בערוץ הראשון ברוסיה. בתפקידים ראשיים מופיעים אלכסיי קרבצ'נקו ואיליה מלאקוב. אתר האינטרנט הרשמי של יניצ'ר (ברוסית) "יניצ'ר", במסד הנתונים הקולנועיים IMDb (באנגלית) "יניצ'ר", במסד הנתונים הקולנועיים KinoPoisk (ברוסית) עבור הערוץ הראשון: חברת הסרטים "מארס מדיה" מצלמת סדרה רוסית על עבדים בטורקיה קמרן אגבלייב דיבר על הסדרה "שבוי רוסי", שתעלה בערוץ הראשון של רוסיה מידע על הסדרה Русский раб: новый сериал для Первого חשדות הקולנוע הרוסי ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
סרז'יו (סרט, 2020)

סרז'יו הוא סרט דרמה ביוגרפי אמריקאי על דיפלומט האו"ם סרז'יו ויירה דה מלו. את הסרט ביים גרג בארקר, מתוך תסריט מאת קרייג בורטן. מככבים בו ואגנר מורה, אנה דה ארמס, גארט דילהאנט, בריאן פ. אוביין, ויל דלטון, קלמנס שיק ובראדלי ויטפורד. הסרט הוקרן בבכורה עולמית בפסטיבל הסרטים סאנדנס ב-28 בינואר 2020 והוא הופץ ב-17 באפריל 2020 על ידי נטפליקס. בזמן מלחמת עיראק, מתוקף תפקידו כנציגו המיוחד של מזכ"ל האומות המאוחדות בעיראק, סרז'יו ויירה דה מלו נשלח על מנת לייצב את המדינה לקראת העברת השלטון מידי הקואליציה הזמנית בשליטת ארצות הברית, אלא שב-19 באוגוסט 2003, מטה האומות המאוחדות בבגדד מותקף על ידי אל-קאעידה בפיגוע התאבדות וסרז'יו מוצא עצמו תחת ההריסות, נזכר במשימותיו הדיפלומטיות הקודמות, לרבות ניסיונו כמושל זמני של מזרח טימור מטעם האו"ם, הנציב העליון לזכויות אדם ואיש המשא ומתן עם קמבודיה במהלך ניסיונות הדמוקרטיזציה לאחר מלחמת האזרחים שם. על רקע שלל האירועים הוא נזכר גם ביחסיו העכורים עם שני בניו בשל הריחוק מהם בגין אופי עבודתו והתקרבותו לדיפלומטית הארגנטינאית, קרולינה. ואגנר מורה בתפקיד סרז'יו ויירה דה מלו, נציג מיוחד של האומות המאוחדות לעיראק אנה דה ארמס בתפקיד קרולינה לריירה, דיפלומטית ארגנטינאית ופעילה חברתית גארט דילהאנט בתפקיד ויליאם פון זהלה בריאן פ. אובירן בתפקיד גיל לושר, ידידו של סרז'יו, עובד האו"ם (הדמות מורכבת ממספר חברים בצוותו של סרז'יו) ויל דלטון בתפקיד אנדרה ולנטון קלמנס שיק בתפקיד גבי בראדלי ויטפורד בתפקיד פול ברמר, הנציב העליון של עיראק ביולי 2018, הוכרז צוות השחקנים שכולל את וגנר מורה, אנה דה ארמאס, גארט דיילהאנט, בריאן פ. אוביין, וויל דלטון וקלמנס שיק, כשגרג בארקר ביים מתוך תסריט מאת קרייג בורטן, עם נטפליקס כחברת הפצה. באוקטובר 2018 הצטרף בראדלי וויטפורד לצוות. הצילומים החלו באוגוסט 2018. הסרט הוקרן בבכורה עולמית בפסטיבל הסרטים סאנדנס ב-28 בינואר 2020. הוא אמור להשתחרר להקרנות מסחריות ב-17 באפריל 2020. "סרז'יו", במסד הנתונים הקולנועיים IMDb (באנגלית) "סרז'יו", באתר נטפליקס "סרז'יו", באתר Rotten Tomatoes (באנגלית) "סרז'יו", במסד הנתונים הקולנועיים KinoPoisk (ברוסית) Kit, Borys (25 ביולי 2018). "'Narcos' Star Wagner Moura to Play Famed UN Diplomat in Netflix Biopic". The Hollywood Reporter. נבדק ב-28 בנובמבר 2019. {{cite web}}: (עזרה) Andreeva, Nellie (5 באוקטובר 2018). "Bradley Whitford Returns To 'Handmaid's Tale' As Series Regular, Books 2 Movies". Deadline Hollywood. נבדק ב-28 בנובמבר 2019. {{cite web}}: (עזרה) Aguilera, Milene (21 בספטמבר 2018). "Ana de Armas works on new Netflix production". VistarMagazine.com. נבדק ב-28 בנובמבר 2019. {{cite web}}: (עזרה) Siegel, Tatiana (4 בדצמבר 2019). "Sundance Unveils Female-Powered Lineup Featuring Taylor Swift, Gloria Steinem, Abortion Road Trip Drama". The Hollywood Reporter. נבדק ב-4 בדצמבר 2019. {{cite web}}: (עזרה) "Sergio". Netflix. נבדק ב-10 בינואר 2020. {{cite web}}: (עזרה)
אורסטה קורבטה

אורסטה קורבטה (בספרדית: Oreste Corbatta;‏ 11 במרץ 1936, דרו – 6 בנובמבר 1991) היה כדורגלן ארגנטינאי ששיחק בתקופת הזוהר בראסינג קלוב וזכה ארבע פעמיים באליפות ארגנטינה. אורסטה קורבטה נולד בעיירה דרו לאב איטלקי ואם ארגנטינאית. בגיל 14 הוא התחיל לשחק במדים של אסטודיאנטס לה פלאטה. בשנת 1953 עבר לראסינג קלוב. ב-30 באפריל 1955 עלה לראשונה למשחק של הליגה העליונה. עם הקבוצה זכה באליפות פעמיים. בשנת 1962 הוא עבר לבוקה ג'וניורס תמורת 12 מיליון פסו. עם הקבוצה החדשה זכה באליפות פעמיים. בשנת 1965 אורסטה קורבטה עבר לדפורטיבו אינדפנדיינטה מדיין ושיחק בקולומביה במשך שלוש שנים. בשנת 1970 הוא חזר לארגנטינה ושיחק בליגות נמוכות עד שעזב את הכדורגל בגיל 38. במהלך הקריירה החמיץ רק 4 מ-68 בעיטות עונשין. אורסטה קורבטה נכלל בסגל ארגנטינה ב-43 משחקים. היה חלק מהנבחרת שזכתה בקופה אמריקה 1957 וקופה אמריקה 1959. במהלך מונדיאל 1958 הוא הבקיע שלוש שערים. במהלך שנים רבות אורסטה קורבטה סבל מאלכוהוליזם. הוא התחתן 4 פעמים ונפטר מסרטן בשנת 1991. בשנת 2006 הוא נכלל בהיכל התהילה של המועדון בו גדל. אחד מרחובות העיר ליד האצטדיון נקראה על שמו. ראסינג קלוב אליפות ארגנטינה (2): 1958, 1961 בוקה ג'וניורס אליפות ארגנטינה (2): 1964, 1965 נבחרת ארגנטינה קופה אמריקה (2): 1957, 1959 מדיה וקבצים בנושא אורסטה קורבטה בוויקישיתוף אורסטה קורבטה, באתר Transfermarkt אורסטה קורבטה, באתר WorldFootball.net אורסטה קורבטה, באתר National Football Teams אורסטה קורבטה, באתר FootballDatabase.eu
Superg!rl

Superg!rl הוא שיר באנגלית שנכתב והולחן על ידי דימיטריס קונטופולוס וקבוצת המפיקים המוזיקליים "ארקייד" ובוצע על ידי סטפניה ליבראקאקיס. השיר נבחר לייצג את יוון באירוויזיון 2020 ברוטרדם, הולנד, במסגרת ועדת הבחירה הלאומית של רשות השידור היוונית. זהות המבצעת והשיר נחשפו ב-3 בפברואר 2020. ב-18 במרץ 2020 בעקבות התפרצות נגיף הקורונה בעולם, הוחלט לבטל את אירוויזיון 2020. סרטון השיר "Superg!rl" באתר יוטיוב Stefania - Greece — Rotterdam 2020, eurovision.tv ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Madhouse

Madhouse (ביפנית: 株式会社マッドハウス) הוא אולפן אנימציה יפני. האולפן נוסד בשנת 1972 על ידי עובדים לשעבר באולפני "מושי פרו". במהלך ההיסטוריה יצרו אולפני Madhouse מספר סדרות אנימציה מוצלחות, וגם סרטים באורך מלא. הסרט הנערה שקפצה בזמן זכה בפרס הסרט הטוב ביותר בשנת 2006 בפסטיבל בקובה. בשנת 2011 עברה החברה לשליטת Nippon TV, שהחל משנת 2014 שולטת ב-95% מהמניות. החברה מעסיקה כ-70 עובדים. אזוקי צ'אן (1998-1995) סאקורה לוכדת הקלפים (1998 – 2000) הנערה שקפצה בזמן (2006) בייבלייד (2001) (עונה ראשונה בלבד. עונות V-Force ו-G-Revolution הופקו בשיתוף פעולה עם ניפון אנימציה) מחברת המוות (2003 – 2006) NANA (2006) Claymore (2007) מייפל סטורי (2007 – 2008) סדרות האנימה של מארוול קומיקס (Marvel Anime) וביניהן איירון מן, וולברין, אקס-מן ובלייד (2011) Btooom!‏ (2012) האנטר x האנטר (2011-2014) וואן פאנץ' מן (2015) (עונה ראשונה בלבד) מדיה וקבצים בנושא Madhouse בוויקישיתוף אתר האינטרנט הרשמי של Madhouse (ביפנית) Madhouse, ברשת החברתית פייסבוק Madhouse, ברשת החברתית אקס (טוויטר) Madhouse, ברשת החברתית אינסטגרם ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
טום וג'רי: זינוק למאדים

טום וג'רי: זינוק למאדים (באנגלית: Tom and Jerry: Blast Off to Mars) הוא סרט הנפשה אמריקאי לילדים מסוגת קומדיה ופעולה, אשר מבוסס על הדמויות המונפשות "טום וג'רי" שיצרו ויליאם האנה וג'וזף ברברה עבור MGM. הסרט מסמן את יום השנה ה-65 לדמויות יחד עם הסרט "טום וג'רי: המהירים והשעירים". הסרט הופק על ידי "האחים וורנר הנפשה" ו-"Turner Entertainment", ובוים ונכתב על ידי ביל קופ. הסרט מספר על טום החתול וג'רי העכבר שטסים לאחר מרדף אל כוכב מאדים ומעורבים בפלישת חייזרים אל כדור הארץ. אורך הסרט הוא כ-75 דקות, ושפת המקור שלו היא אנגלית (הסרט דובב לשפות נוספות, ביניהן: עברית ואיטלקית). הסרט הופץ על VHS ועל DVD ב-18 בינואר 2005. ב-5 באפריל 2011 הסרט הופץ פעם נוספת ב-Blu-ray. בישראל הסרט הופץ לראשונה בדיבוב לעברית בשנת 2005 ב-DVD. לאחר המרדף הבלתי פוסק שלהם, טום החתול וג'רי העכבר טסים בטעות בחללית אל כוכב מאדים יחד עם האסטרונאוטים ביף ובאז, שם הם פוגשים חייזרית בשם פיפ ומעורבים בפלישת חייזרים אל כדור הארץ ביל קופ – טום החתול די בראדלי בייקר – ג'רי העכבר קת'רין פיורה – פיפ / עיתונאית פרנק ולקר – ספייק ג'ף בנט – ד"ר גלוקמן / גרוב שומר / נשיא קורי בארטון – גרוב מדען / שופט / עיניים בשער בראד גארט – המפקד בריסטל / גרוב שומר / ג'ס הארנל – באז בליסטר / גרוב גנרל / עובד טום קני – גרוב / גנן / גרוב שומר רוב פאולסן – מחשב / עובדים בילי ווסט – ביף ביזארד / המלך טינג /גנן קת' סוסי – אובו במאית הדיבוב בעברית הייתה מאיה בר שלום, ומפיקי הדיבוב בעברית היו עוזי פוקס ולבנת שעשוע. יובל סגל – באז בליסטר / עובד / נשיא / גרובים עידו מוסרי – ביף ביזארד / עובד / עיתונאי / גרובים יורם יוספסברג – המפקד בריסטל / גרוב מדען יהויכין פרידלנדר – ד"ר גלוקמן / עיתונאי / גרובים מאיה בר שלום – פיפ / עיתונאית / גרובים אלדד פריבס – המלך טינג אמנון וולף – גנן / עובד / גרובים גלעד קלטר – גנן / עובד / גרוב גנרל / גרובים עדי וייס – מחשב הסרט הופץ לראשונה בישראל בשנת 2005 ב-DVD. "טום וג'רי: זינוק למאדים", במסד הנתונים הקולנועיים IMDb (באנגלית) "טום וג'רי: זינוק למאדים", באתר נטפליקס "טום וג'רי: זינוק למאדים", באתר AllMovie (באנגלית) "טום וג'רי: זינוק למאדים", באתר Rotten Tomatoes (באנגלית) "טום וג'רי: זינוק למאדים", באתר HBO Max (באנגלית) "טום וג'רי: זינוק למאדים", במסד הנתונים הקולנועיים KinoPoisk (ברוסית) טום וג'רי - זינוק למאדים, במיזם "אישים" לתיעוד היצירה הישראלית
מספר זומרפלד

מספר זומרפלד (מסומן באות S) הוא גודל חסר ממד שנעשה בו שימוש באנליזה של סיכה הידרודינמית כחלק מתכנון מסבים הידרודינמיים. גודל זה הוא חשוב מאוד באנליזת סיכה, שכן הוא מכיל את כל המשתנים הנדרשים בדרך כלל על ידי המתכנן. המספר קרוי על שמו של ארנולד זומרפלד. מספר זומרפלד נתון על ידי המשוואה הבאה: S = ( r c ) 2 μ N P {\displaystyle \mathrm {S} =\left({\frac {r}{c}}\right)^{2}{\frac {\mu N}{P}}} כאשר: S הוא מספר זומרפלד, או מספר המסב האופייני r הוא רדיוס הגל c הוא המרווח הרדיאלי μ {\displaystyle \mu } הוא הצמיגות המוחלטת של נוזל הסיכה N הוא מהירות הסיבוב של הגל ביחידות סיבובים לשנייה P הוא העומס ליחידת שטח המסב המוטל הצד הימני של המשוואה, לפי הצורה הנ"ל, מוכר גם כמספר הרסי. ניתן אפוא להגדיר את מספר זומרפלד בצורה אלטרנטיבית, בהתבסס על מהירות זוויתית: S = ( r c ) 2 μ N P = ( r c ) 2 μ ω L D W {\displaystyle \mathrm {S} =\left({\frac {r}{c}}\right)^{2}{\frac {\mu \mathbb {N} }{P}}=\left({\frac {r}{c}}\right)^{2}{\frac {\mu \omega LD}{W}}} כאשר ω {\displaystyle \omega } היא המהירות הזוויתית של הגל ביחידות rad/s W הוא העומד המופעל L אורך המסב D הוא קוטר המסב Shigley, Joseph Edward; Mischke, Charles R., Mechanical Engineering Design, New York: McGraw-Hill, 1989. מחשבון לחישוב מספר זומרפלד Shigley 1989, p.484. Williams, J. 1994. Engineering Tribology. p267. ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.
טום וג'רי: אגדת מפצח האגוזים

טום וג'רי: אגדת מפצח האגוזים (באנגלית: Tom and Jerry: A Nutcracker Tale) הוא סרט הנפשה אמריקאי לילדים מסוגת קומדיה ופעולה, אשר מבוסס על הדמויות המונפשות "טום וג'רי" שיצרו ויליאם האנה וג'וזף ברברה עבור MGM ועל הבלט "מפצח האגוזים" של פיוטר איליץ' צ'ייקובסקי. הסרט הופק על ידי "האחים וורנר הנפשה" ו-"Turner Entertainment", ובוים ונכתב על ידי ספייק ברנדט וטוני קרוון. הסרט מספר על טום החתול וג'רי העכבר נכנסים לתוך עלילת הבלט המפורסם "מפצח האגוזים". אורך הסרט הוא כ-47 דקות, ושפת המקור שלו היא אנגלית (הסרט דובב לשפות נוספות, ביניהן: עברית ואיטלקית). זהו סרטו האחרון של ג'וזף ברברה אשר נפטר ב-18 בדצמבר 2006. הסרט הופץ על DVD ב-2 באוקטובר 2007. בישראל הסרט הופץ לראשונה בדיבוב לעברית בשנת 2007 ב-DVD. טום החתול וג'רי העכבר נכנסים לתוך עלילת הבלט המפורסם "מפצח האגוזים" בו הבמה משתנה לארץ מושלגת יפהפייה והצעצועים מתעוררים לחיים, ביניהם: נלי סוסת הפוני, השדון פולי והבלרינה מתיבת המוזיקה איתה ג'רי רוקד. אולם החתולים חוטפים את הבלרינה ואת כל הצעצועים, כעת ג'רי יחד עם חבריו טאפי ונלי ופולי מחפשים את בונה הצעצועים על מנת לשחררם מפני טום והחתולים. וויל האנה (לא רשום בקרדיט) - טום החתול / ג'רי העכבר שנטל סטראנד - טאפי איאן ג'יימס קורלט - פולי קת'לין בארר - נלי טרה סטרונג - בלרינה ג'רי צ'וק - מלך החתולים טרבור דאבאל - לאקי ריצ'רד ניומן - בונה הצעצועים מארק אוליבר - ד"ר מלוולנט מייקל דונובן - דמויות שונות הדיבוב בוים על ידי עמיחי בר-טוב, והופק על ידי אסנת סדן. הדיבוב הוקלט באולפני אלרום. שמחה ברבירו - טום / בוץ' (קול 2) / חתולים מיכל מוכתר - בלרינה עינת גליקסמן - טאפי יהונתן מגון - פולי הדר שחף-מעיין - נלי מולי שולמן - מלך החתולים גלעד קלטר - לאקי / מר ואלוולנט / חתולים יורם יוספסברג - בוץ' (קול ראשון) / חתולים אלברט כהן - בונה הצעצועים סיון שביט - דמויות שונות הסרט הופץ לראשונה בישראל בשנת 2007 ב-DVD. "טום וג'רי: אגדת מפצח האגוזים", במסד הנתונים הקולנועיים IMDb (באנגלית) "טום וג'רי: אגדת מפצח האגוזים", באתר AllMovie (באנגלית) "טום וג'רי: אגדת מפצח האגוזים", באתר Rotten Tomatoes (באנגלית) "טום וג'רי: אגדת מפצח האגוזים", באתר HBO Max (באנגלית) "טום וג'רי: אגדת מפצח האגוזים", במסד הנתונים הקולנועיים KinoPoisk (ברוסית) טום וג'רי - מפצח האגוזים, במיזם "אישים" לתיעוד היצירה הישראלית
יהודה לוי (כדורסלן)

יהודה לוי הוא כדורסלן עבר ישראלי, ששיחק בהפועל רמת גן ובנבחרת ישראל. לוי היה מכוכבי הפועל רמת גן בשנות ה-70, ושיחק בה משנת 1974 עד שנת 1983 - שנות השיא של הקבוצה. בכל שנותיו הקבוצה לא ירדה מהמקום הרביעי בליגה וכן רשמה מספר הופעות בגמר גביע המדינה. בשנת 1985 שיחק עוד עונה במדי הפועל קריית גת, ולאחריה הפסיק לשחק בליגה הבכירה. לוי מדורג במקום ה-6 בקלעי כל הזמנים של הפועל רמת גן עם 1,090 נקודות ב-140 משחקים - ממוצע של 7.8 נקודות למשחק. כן רשם לוי רשם 16 הופעות בנבחרת ישראל. כמו כן בשנת 1976 שיחק בנבחרת פיקוד הצפון באליפות צה"ל בכדורסל. בנו הוא כדורסלן הפועל אילת יהונתן לוי. פרופיל באתר מנהלת הליגה בכדורסל הפועל רמת קלעי כל הזמנים, אתר מנהלת הליגה הבוקר החלה אליפות צה"ל בכדורסל, מעריב, 21 ביוני 1976 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.